钦定古今图书集成/明伦汇编/官常典/第612卷 > 邓彪
## 钦定古今图书集成/明伦汇编/官常典/第612卷 > 邓彪

按《广东通志》：“彪字智伯，南阳新野人，太傅禹族属。父
邯，中兴初以功封𫑡侯，历渤海太守。彪励志修行，父
卒，让国于异母弟凤。明帝高其节，下诏许焉。后仕州
郡，辟公府，累迁桂阳太守。旬宣所至，教民孝友，听讼
平恕，部内悦服。征入为太仆。永平末，拜太尉，在位清
白，为百僚式。和帝即位，拜太傅，录尚书事，赐爵关内”
侯，举朝宗其礼让。永元五年卒，天子亲临吊祭，始兴
民建祠祀之。